فیڈریشن آف تلنگانہ چیمبرز آف کامرس اینڈ انڈسٹری

فیڈریشن آف تلنگانہ چیمبرز آف کامرس اینڈ انڈسٹری (FTCCI) تلنگانہ کی ایک اہم صنعتی اور تجارتی تنظیم ہے، جو ریاست میں کاروباری اور صنعتی شعبوں کی نمائندگی کرتی ہے۔

 تاریخچہ 
چیمبر آف کامرس 1917ء میں قدیم حیدرآباد ریاست کی نمائندگی کے لیے قائم ہوا، جو تلنگانہ، موجودہ مہاراشٹر کے ماراٹھواڑا کے اضلاع اور شمالی کرناٹک کے کچھ اضلاع پر محیط تھا۔

1956 میں آندھرا پردیش کے قیام کے بعد، 1958 میں اس کا نام تبدیل کرکے سابقہ متحدہ ریاست کی مطابقت سے The Federation of Andhra Pradesh Chambers of Commerce and Industry رکھا گیا۔ 2014ء میں ریاست کے بٹنے کے بعد اس کا دوبارہ نام دیا گیا تاکہ اسے نو تشکیل شدہ ریاست تلنگانہ اور سابقہ متحدہ ریاست کے باقیماندہ حصوں کا بھی نمائندہ قرار دیا جا سکے۔: The Federation of Telangana & Andhra Pradesh Chambers of Commerce and Industry (FTAPCCI)

2 اپریل 2019ء سے اس کا نام تبدیل کرکے فیڈریشن آف تلنگانہ چیمبرز آف کامرس اینڈ انڈسٹری (FTCCI) رکھا گیا تاکہ تلنگانہ کی اقتصادی ترقی میں زیادہ فعال کردار ادا کیا جا سکے اور صرف تلنگانہ ہی کی نمائندہ اور تجارتی طور ہر علم بردار متصور کی جا سکے۔

فیڈریشن صنعت، تجارت اور حکومت کے درمیان رابطہ قائم کرتی ہے، صنعتی پالیسیوں، محنت قوانین، توانائی، ماحولیات اور ٹیکس سے متعلق مسائل پر تجاویز پیش کرتی ہے۔ یہ تنظیم صنعت اور تجارت کے مسائل کی نمائندگی کرتی ہے اور مختلف موضوعات پر تحقیقاتی مطالعات بھی کرتی ہے۔

 رکنیت سازی 
فیڈریشن کے 3000 سے زائد براہِ راست رکن ہیں اور 160 ایسوسی ایشنز/چیمبرز آف کامرس کے ذریعے بالواسطہ رکنیت 25,000 سے زائد افراد تک پہنچتی ہے۔

 خدمات 
فیڈریشن حکومت کی اقتصادی ترقی کی کوششوں میں معاونت فراہم کرتا ہے۔ یہ تنظیم اپنے اراکین کو بہتر خدمات فراہم کرنے کے لیے ڈھانچہ اور طریقہ کار ترتیب دیتی ہے۔

چیمبر درج ذیل خدمات انجام دیتا ہے:

 یونین وزراء، مختلف ریاستوں کے وزرائے اعلیٰ اور بین الاقوامی سفیروں/ہائی کمشنرز کو مدعو کرنا۔
 اہم وزارتوں کے سیکرٹریز اور محکموں کے سربراہان کے ساتھ مکالمہ قائم کرنا۔
 ہر سال ترقی یافتہ اور ترقی پزیر ممالک سے کاروباری وفود اور اعلیٰ سطح کے سرکاری اہلکاروں کو وصول کرنا۔
 بیرونِ ملک کاروباری مشنز کی حمایت اور بین الاقوامی نمائشوں میں حصہ لینا۔

 صد سالہ تقریب 
2017ء میں FTCCI نے اپنے قیام کے 100 سال مکمل کیے۔ صد سالہ تقریب 23 دسمبر 2016 کو بھارت کے صدر جناب پرنب مکھرجی اور تلنگانہ و آندھرا پردیش کے گورنر جناب ای ایس ایل نرسمہن کی موجودگی میں منعقد ہوئی۔

 حوالہ جات 

 مزید دیکھیے 

 تلنگانہ
 آندھرا پردیش
 حیدرآباد
 تجارتی چیمبر
 صنعت

 بیرونی روابط 

 فیڈریشن آف تلنگانہ چیمبرز آف کامرس اینڈ انڈسٹری – سرکاری ویب گاہ

 مفید روابط (FTCCI)

 ایف ٹی سی سی آئی کا لنکڈ اِن پروفائل

 ایف ٹی سی سی آئی کا فیس بک صفحہ

 سالانہ رپورٹس (Annual Reports)

 107ویں سالانہ رپورٹ (2023–24)

 سرٹیفکیٹ آف اوریجن (Certificate of Origin)

 دستاویزات کی تصدیق (Certification of Documents)

 ایف ٹی سی سی آئی بزنس ڈائریکٹری 2020

 صدر ایف ٹی سی سی آئی مسٹر سریش کمار سنگھال کا انٹرویو